Bilha and Zilpah - The Hidden Handmaids’ Tale

|  |  |
| --- | --- |
| וַתִּתֶּן־ל֛וֹ אֶת־בִּלְהָ֥ה **שִׁפְחָתָ֖הּ** לְאִשָּׁ֑ה וַיָּבֹ֥א אֵלֶ֖יהָ יַעֲקֹֽב׃  וַתַּ֣הַר בִּלְהָ֔ה וַתֵּ֥לֶד לְיַעֲקֹ֖ב בֵּֽן׃  וַתֹּ֤אמֶר רָחֵל֙ דָּנַ֣נִּי אֱלֹהִ֔ים וְגַם֙ שָׁמַ֣ע בְּקֹלִ֔י וַיִּתֶּן־לִ֖י בֵּ֑ן עַל־כֵּ֛ן קָרְאָ֥ה שְׁמ֖וֹ דָּֽן׃  וַתַּ֣הַר ע֔וֹד וַתֵּ֕לֶד בִּלְהָ֖ה שִׁפְחַ֣ת רָחֵ֑ל בֵּ֥ן שֵׁנִ֖י לְיַעֲקֹֽב׃  וַתֹּ֣אמֶר רָחֵ֗ל נַפְתּוּלֵ֨י אֱלֹהִ֧ים ׀ נִפְתַּ֛לְתִּי עִם־אֲחֹתִ֖י גַּם־יָכֹ֑לְתִּי וַתִּקְרָ֥א שְׁמ֖וֹ נַפְתָּלִֽי׃  וַתֵּ֣רֶא לֵאָ֔ה כִּ֥י עָמְדָ֖ה מִלֶּ֑דֶת וַתִּקַּח֙ אֶת־זִלְפָּ֣ה שִׁפְחָתָ֔הּ וַתִּתֵּ֥ן אֹתָ֛הּ לְיַעֲקֹ֖ב לְאִשָּֽׁה׃  וַתֵּ֗לֶד זִלְפָּ֛ה שִׁפְחַ֥ת לֵאָ֖ה לְיַעֲקֹ֥ב בֵּֽן׃  וַתֹּ֥אמֶר לֵאָ֖ה בגד [בָּ֣א] [גָ֑ד] וַתִּקְרָ֥א אֶת־שְׁמ֖וֹ גָּֽד׃  וַתֵּ֗לֶד זִלְפָּה֙ שִׁפְחַ֣ת לֵאָ֔ה בֵּ֥ן שֵׁנִ֖י לְיַעֲקֹֽב׃  וַתֹּ֣אמֶר לֵאָ֔ה בְּאָשְׁרִ֕י כִּ֥י אִשְּׁר֖וּנִי בָּנ֑וֹת וַתִּקְרָ֥א אֶת־שְׁמ֖וֹ אָשֵֽׁר | She said, “Here is my maid Bilhah. Consort with her, that she may bear on my knees and that through her I too may have children.”  So she gave him her maid Bilhah as concubine, and Jacob cohabited with her.  Bilhah conceived and bore Jacob a son.  And Rachel said, “God has vindicated me; indeed, He has heeded my plea and given me a son.” Therefore she named him Dan.  Rachel’s maid Bilhah conceived again and bore Jacob a second son.  And Rachel said, “A fateful contest I waged with my sister; yes, and I have prevailed.” So she named him Naphtali.  When Leah saw that she had stopped bearing, she took her maid Zilpah and gave her to Jacob as concubine. |
| וַיַּ֨עַן לָבָ֜ן וַיֹּ֣אמֶר אֶֽל־יַעֲקֹ֗ב **הַבָּנ֨וֹת בְּנֹתַ֜י וְהַבָּנִ֤ים בָּנַי֙** וְהַצֹּ֣אן צֹאנִ֔י וְכֹ֛ל אֲשֶׁר־אַתָּ֥ה רֹאֶ֖ה לִי־ה֑וּא וְלִבְנֹתַ֞י מָֽה־אֶֽעֱשֶׂ֤ה לָאֵ֙לֶּה֙ הַיּ֔וֹם א֥וֹ לִבְנֵיהֶ֖ן אֲשֶׁ֥ר יָלָֽדוּ׃ | Then Laban spoke up and said to Jacob, “The daughters are my daughters, the children are my children, and the flocks are my flocks; all that you see is mine. Yet what can I do now about my daughters or the children they have borne? |

**בראשית ל:כו-** תְּנָה אֶת נָשַׁי וְאֶת יְלָדַי אֲשֶׁר עָבַדְתִּי אֹתְךָ בָּהֵן וְאֵלֵכָה כִּי אַתָּה יָדַעְתָּ אֶת עֲבֹדָתִי אֲשֶׁר עֲבַדְתִּיךָ:

**בראשית לא:יז -** וַיָּקָם יַעֲקֹב וַיִּשָּׂא אֶת בָּנָיו וְאֶת נָשָׁיו עַל הַגְּמַלִּים:

**בראשית לב:כג -** וַיָּקָם בַּלַּיְלָה הוּא וַיִּקַּח אֶת שְׁתֵּי נָשָׁיו וְאֶת שְׁתֵּי שִׁפְחֹתָיו וְאֶת אַחַד עָשָׂר יְלָדָיו וַיַּעֲבֹר אֵת מַעֲבַר יַבֹּק:

**בראשית לה:כב -** וַיְהִי בִּשְׁכֹּן יִשְׂרָאֵל בָּאָרֶץ הַהִוא וַיֵּלֶךְ רְאוּבֵן וַיִּשְׁכַּב אֶת בִּלְהָה פִּילֶגֶשׁ אָבִיו וַיִּשְׁמַע יִשְׂרָאֵל פ וַיִּהְיוּ בְנֵי יַעֲקֹב שְׁנֵים עָשָׂר:

**בראשית לז:ב -** וְהוּא נַעַר אֶת בְּנֵי בִלְהָה וְאֶת בְּנֵי זִלְפָּה נְשֵׁי אָבִיו וַיָּבֵא יוֹסֵף אֶת דִּבָּתָם רָעָה אֶל אֲבִיהֶם:

## Who are they?

**שכל טוב (בובר) בראשית פרשת ויגש פרק מו**

יח) אלה בני זלפה אשר נתן לבן ללאה בתו. לשפחה ושחררה אותה:

**שכל טוב (בובר) בראשית פרשת ויצא פרק ל**

בלהה זלפה על מעשי הגבירות הן קרואות, בלהה על שם הבלהות, ודומה לו לעת ערב והנה בלהה (ישעיה יז יד), כי היתה מצטערת ומתבהלת על עקירות גבירתה. זלפה שגם היא עיניה מזלפות דמעות, על שהיתה גבירתה אמורה לעשו:

**שכל טוב (בובר) בראשית פרשת ויצא פרק כט**

ויתן לבן [לה] את זלפה שפחתה. בתו מפילגשו: ללאה בתו שפחה. שתהא עומדת לפניה ומשרתת אותה:

**בראשית רבה (וילנא) פרשת ויצא פרשה עד**

ויען לבן ויאמר ליעקב הבנות בנותי והבנים בני, אמר רבי אבין כולהון בנותיו היו, הבנות בנותי הרי שתים, ולבנותי מה אעשה הרי ארבע. רבנן מייתי ליה מהכא אם תענה את בנותי, הרי שתים, ואם תקח נשים על בנותי, הרי ארבע

**פסיקתא זוטרתא (לקח טוב) בראשית פרשת ויצא פרק לא**

מג) ויען לבן וגו' הבנות בנותי. הרי שתים: ולבנותי. הרי ארבע, וכולם חשובות לי כבנות:

**[רבינו] בחיי בראשית פרק לא**

ובמדרש: (ב"ר עד, יא) הבנות בנותי, "הבנות" שתים, "בנותי" שתים, הרי ד'. ונראה מזה כי גם בלהה וזלפה היו בנותיו ממש מאשה אחרת או מגודלות בביתו.

**בראשית רבתי פרשת ויצא עמוד 119**

כט, כד ויתן לבן [לה] את זלפה [שפחתו]. וכי שפחותיו היו, אלא בנימוס הארץ בנותיו של אדם מפלגשיו נקראו שפחות.

ואית דאמר אבי בלהה וזלפה אחיה של דבורה מינקת רבקה היה **ואחותי** היה שמו, וטרם שנשא אשה נשבה ושלח לבן ופדאו ונתן לו שפחתו לאשה וילדה לו בת וקרא שמה זלפה על שם העיר שנשבה לשם. ילדה עוד בת וקרא שמה בלהה, שכשנולדה היתה מתבהלת לינק, אמר מה בהולה בתי. **וכאשר הלך יעקב אצל לבן מת אחותי אביהן ולקח לבן לחוה שפחתו ולשתי בנותיה**. ונתן זלפה הגדולה ללאה בתו הגדולה לה לשפחה, ובלהה הקטנה לרחל בתו הקטנה.

**משלי ז:ד -** אמור לחכמה אחותי את

**בראשית ל:ז** - ותהר עוד ותלד בלהה שפחת רחל בן שני ליעקב. ותאמר רחל נפתולי אלוקים נפתלתי עם אחותי גם יכולתי ותקרא שמו נפתלי

## Role in the Family

**בראשית רבה (וילנא) פרשת ויצא פרשה עא**

ט [ל, י] ותלד זלפה שפחת לאה, בכולם כתיב ותהר וכאן ותלד - אלא בחורה היתה ולא היתה ניכרת בעיבורה.

**בראשית רבתי פרשת ויצא עמוד 121**

ל, ט ותרא לאה כי עמדה מלדת. אמרה לאה מה שרה שהיתה עקרה כיון שנתנה שפחתה לבעלה נבנית, אני שיש לי בנים אם אתן שפחתי לבעלי עאכו"כ, מיד לקחה שפחתה ונתנה לבעלה הה"ד ותקח את זלפה.

**בראשית רבתי פרשת ויגש עמוד 223**

מו, כה כל נפש שבעה. זכתה בלהה בבניה שכתוב בהם כל והקדים הנפשות למנין כשם שאמר בבני הגבירות, לפי שבחבה נשאת ליעקב להעמיד לו תולדות, וכן הכתובים שבחוה וקראו לבני נפתלי על שמה, בני נפתלי יחצאל וגו' בני בלהה (דה"א ז' י"ג). אבל כשמנו בני אשר לא מנו אותם על שם זלפה, **לפי שבתחלה סרבה בו להעמיד לו תולדות**.

**בראשית רבתי פרשת ויצא עמוד 121**

ל, ז ותלד בלהה שפחת רחל. **הבן הראשון שילדה בלהה היה בזכות עצמה, אבל הבן השני היה בזכות רחל** לכך כתוב בו שפחת רחל, מי גרם שילדה בן ליעקב על שהיתה שפחת רחל.

**בראשית רבתי פרשת וישלח עמוד 156**

לה, כא ויסע ישראל ויט אהלה. אהלה כתיב, זה אהלה של בלהה **כיון שמתה רחל הכניס את בלהה באהל רחל ועמדה במקומה והיתה מינקת בנימין**, אעפ"י שעמדה מלדת כמה שנים בא לה חלב והיניקתו.

|  |  |
| --- | --- |
| **שכל טוב (בובר) בראשית פרשת וישב פרק לז**  והוא נער. מתגעגע כנער ועושה מעשה נערות, מתקן שערו, מתלה בעקיבו, ולא שהוא חושד בכל אחיו, אלא: את בני בלהה ואת בני זלפה נשי אביו. עמם היה מתגרה כסבור שבני פילגשים הם: | **בראשית פרק נ פסוק טז**  וַיְצַוּ֕וּ אֶל־יוֹסֵ֖ף לֵאמֹ֑ר אָבִ֣יךָ צִוָּ֔ה לִפְנֵ֥י מוֹת֖וֹ לֵאמֹֽר:  **רש"י בראשית פרשת ויחי פרק נ פסוק טז**  (טז) ויצוו אל יוסף - כמו (שמות ו יג) ויצום אל בני ישראל, צוה למשה ולאהרן להיות שלוחים אל בני ישראל, אף זה ויצוו אל שלוחם להיות שליח אל יוסף לומר לו כן. ואת מי צוו, את בני בלהה שהיו רגילין אצלו, שנאמר (לעיל לז ב) והוא נער את בני בלהה: |

## 

## http://ravsherki.org/index.php?option=com\_content&view=article&id=1533:15331533-1533&Itemid=100513

## בלהה וזלפה מתחילות את הופעתן בהיסטוריה היהודית בתור שפחותיהן של רחל ולאה. מהו פירושה של המילה "שפחה"? מבחינה לשונית המילה שפחה קרובה מאוד למילה "נספח" ('ש' מתחלפת ב 'ס'). מעניין מאוד לראות כי בכל התורה יש תפקיד קבוע לשפחות, והן תמיד נמצאות סביב לאישיות נשית מרכזית. לכל דמות נשית בולטת יש שפחה שמתלווה אליה כאילו הייתה צל שלה. ואולי דרך הצל ניתן ללמוד יותר על המקור, כיון שלעיתים מרוב האור שמפיקה הדמות לא ניתן לראות אותה בבירור, וצדדים מסוימים יתגלו דווקא כאשר נתבונן בצל ולא במקור.

מושג השפחה אינו שייך רק לסיפורי התנ"ך, גם בגמרא מצאנו התייחסות לשפחות. הגמרא מספרת לנו כי פעם אחת הסתפקו כמה תנאים במשמעותם של מספר מילים בעברית. הם התביישו לשאול את רבי שיסביר להם את משמעותן (אולי חשבו ששאלות אלו אינן מספיק חשובות), ולכן הם ביקשו משפחתו של רבי שתסביר להם את משמעות המילים. שפחתו של רבי הייתה ספוגה ביראת שמיים, וכן כנראה שלמדה לדבר עברית צחה בביתו של רבי. מסיפור זה ניתן ללמוד כי הדמות המרכזית משפיעה ומקרינה על הסובבים אותה, כפי שדמותו של רבי חדרה לתוך שפחתו וכך יכלו התנאים ללמוד ממנה במקום מרבם.

מצאנו עוד אזכור של שפחתו של רבי בגמרא. כאשר רבי היה חולה קשה ולא היה יכול ללמוד וללמד ואף להתפלל, אזי שפחתו התפללה למענו שימות, ואילו כל חכמי ישראל התפללו שיחיה על מנת שיוכלו להמשיך וללמוד ממנו. לבסוף רבי מת, ומכאן רואים מה גדול היה כוחה של התפילה של שפחת רבי.

הרב קוק ב"עין איה" מסביר את שורש המחלוקת בין חכמי ישראל לשפחתו של רבי. שורש המחלוקת נעוץ בנקודת המבט השונה בין השפחה לחכמים. שפחתו של רבי ראתה את סבלו ואת ייסוריו של רבי כאדם בעל גוף, ולכן חשבה שעדיף שימות על מנת שסבלו יסתיים. לעומתה חכמי ישראל ראו את הערך העצום שיש לנוכחות של נשמה גדולה כזו בעולם הזה. הם ידעו שכל עוד שנשמתו של רבי נמצאת כאן הרי הוא הופך את העולם לטוב יותר. לחכמי ישראל היה פחות חשוב הסבל החומרי של רבי. שפחתו של רבי הייתה הרבה יותר מציאותית וקיומית, והיא זו שניצחה לבסוף. כוח החיים גובר על כוח התיאוריה. מסיפור זה ניתן להסיק כי יש צורך בהשלמה של השלמות האנושית על ידי צדדים פשוטים ושפחתיים הנלווים לאישיות המרכזית.

…

זוהי הסיבה שהשפחות נקראות כך, שכן שפחות מלשון פחות, שהן פחותות מן העיקר. אך יחד עם זאת יוסף רואה את השפחות כ"נשי אביו", יוסף הצליח לראות בשפחות את נשיותן. יוסף הבין שהשפחות הינן השלמה הכרחית של יעקב אבינו.

לעיתים השפחה נקראת פילגש. פילגש היא מילה בעלת קונוטציה שלילית, הפילגש נועדה למלא צורך טבעי או יצרי של האדם ולא מעבר לכך, זהו שם המראה על פחיתות המעמד. אך מצד שני השפחה נקראת לעיתים אמה, ומילה זו דומה מאוד למילה אם. אנו רואים שהשפחה היא בעלת אישיות מרובת צדדים, ובכל מקרה אינה בעלת אישיות פשוטה.

**...האחים שלחו ליוסף שליח מיוחד, שכנראה הייתה לו השפעה עליו. שליח זה הייתה בלהה. האחים ידעו כי הכוח היחיד והאחרון המסוגל לאחד את כולם זו בלהה, שאצלה היה טמון הסוד של המשך השראת השכינה בישראל (שהשכינה שרתה באוהלה לאחר מות רחל ולאה). מי שגלוי לציבור אינו יכול להימלט מהגאווה. מי שתפקידו זוטר לכאורה, יכול לפעול תוך ענווה גדולה יותר ואז פעולתו מורגשת יותר ומעמיקה יותר.**

## Place in the Pantheon of Jewish Mothers

**במדבר רבה פרשה יב ד"ה ויביאו את קרבנם**

ויביאו את קרבנם לפני ה' שש עגלות צב וגו' שש כנגד ששת ימי בראשית שש כנגד ששה סדרי משנה **שש כנגד אמהות** אלו הן שרה ורבקה רחל ולאה בלהה זלפה, שש אמר רב הונא **כנגד ו' מצות** שהמלך מצווה עליהם בכל יום אלו הן (דברים יז) לא ירבה לו נשים רק לא ירבה לו סוסים וכסף וזהב לא ירבה לו מאד לא תטה משפט ולא תכיר פנים ולא תקח שוחד, שש **כנגד שש מעלות לכסא…**

**Targum Pseudo-Jonathan**

Moshe put his hand on the sea using his great and glorious stick which had been created at the very beginning. God’s special name was engraved on it, as were the ten letters indicating the plagues, and the three fathers and the **six mothers** and the twelve tribes. From his hand God caused the sea to split with an easterly wind, and the water split into twelve compartments.

**אסתר רבה פרשה א ד"ה יב על כסא**

שש מעלות לכסא שש כנגד ששה רקיעים, ולא שבעה הן, אמר ר' אבון הן דמלכא שארי טיטיון, שש כנגד שש ארצות, ארץ, אדמה, ארקא, גיא, ציה, נשיה, תבל, וכתיב +תהלים ט'+ והוא ישפוט תבל בצדק, שש כנגד ששה סדרי משנה, זרעים, מועד, נשים, נזיקין, קדשים, וטהרות, שש כנגד ששת ימי בראשית, **שש כנגד שש אמהות, שרה רבקה רחל ולאה בלהה זלפה**, א"ר הונא שש כנגד שש מצות שהמלך הוא מוזהר עליהם ומצווה, דכתיב +דברים י"ז+ לא ירבה לו נשים לא ירבה לו סוסים וכסף וזהב לא ירבה לו מאד, (דברים ט"ז) לא תטה משפט, לא תכיר פנים ולא תקח שחד, עלה במעלה ראשונה הכרוז מכריז

**אמרי אמת ויקרא ימים ראשונים של פסח**

ולכן נקרא לבן הרשע משום שאמר הבנות בנותי והבנים בני וגו' וכל אשר אתה רואה לי הוא (בראשית לא מג), שהכל שלו, וכל אשר אתה רואה היינו כל מה שאתה רואה ברוח הקודש עד סוף כל הדורות לכולם יש לי שייכות, ולכן ירד יעקב אבינו ע"ה למצרים כדכתיב (דברים כו ה) וירד מצרימה שהלך לשם להזדכך ולהתברר, והגם שבגשמיות יצאו האמהות מלבן, בירר וזיכך יעקב אבינו ע"ה כל כך שלא יהיה להם שום שייכות ללבן וזהו שכתוב (שם ד כ) ויוציא אתכם מכור הברזל ממצרים, **ברז"ל** ר"ת בלהה רחל זלפה לאה, שזיככם כענין שכתוב (תהלים יב ז) מזוקק שבעתים